Jakarta 21. decembra (TASR) - Indonézsky ostrov Celebes postihlo dnes zemetrasenie v sile 6,3 stupňa na Richterovej stupnici, ktoré vyvolalo medzi obyvateľmi paniku.
Informovali o tom predstavitelia indonézskej meteorologickej agentúry v metropole Jakarte. Informácie o zraneniach a materiálnych škodách neboli hneď známe.
Epicentrum silného zemetrasenia sa nachádzalo na juhu ostrova v meste Manado. Ľudia po otrasoch v strachu o vlastné životy vybiehali zo svojich domov.